เปิดยอดติดเชื้อโควิด “ทั่วโลก” สะสม 199 ล้านราย! ไทยขึ้นแท่นอันดับ 42
เจาะสถานการณ์โควิด-19 ทั่วโลก 218 ประเทศ 2 เขตบริหารพิเศษ 2 เรือสำราญ ยอดติดเชื้อสะสม 199,013,612 ราย ขณะที่ไทยพบผู้ติดเชื้อ 633,284 ราย ขึ้นสู่อันดับ 42 ของโลก ส่วนประเทศที่มียอดผู้ติดเชื้อสูงสุด 3 อันดับ ยังคงเป็นสหรัฐฯ, อินเดีย และบราซิล
สถานการณ์โควิด-19 ทั่วโลก 218 ประเทศ ติดเชื้อสะสม 199,013,612 ราย ขณะที่ประเทศไทยพบผู้ติดเชื้อ 633,284 ราย ขึ้นสู่อันดับ 42 ของโลก
3 ส.ค. 2564

ผู้สื่อข่าวรายงานว่าจากข้อมูล เว็ปไซต์ Worldometers ณ วันที่ 2 ส.ค. 2564 ได้อัปเดตสถานการณ์และจำนวนผู้ติดเชื้อโควิด-19 ในรอบ 24 ชั่วโมงจากทั่วโลก พบว่า มีผู้ติดเชื้อรายใหม่ 466,039 ราย และมีผู้เสียชีวิตรายวัน 7,348 ราย ส่งผลให้ทั่วโลกมีผู้ติดเชื้อยืนยันสะสมอยู่ที่ 199,013,612 ราย และเสียชีวิตสะสม 4,240,371 ราย ขณะเดียวกันมีผู้ป่วยโควิด-19 ทั่วโลกที่รักษาหายแล้ว 179,619,476 ราย
ทั้งนี้ ประเทศที่พบผู้ติดเชื้อสะสมสูงสุด 10 อันดับแรก ได้แก่ สหรัฐอเมริกามีผู้ติดเชื้อสะสม 35,768,924 ราย, อินเดีย 31,695,368 ราย, บราซิล19,938,358 ราย, รัสเซีย 6,288,677 ราย, ฝรั่งเศส 6,146,619 ราย, สหราชอาณาจักร 5,880,667 ราย, ตุรกี 5,747,935 ราย, อาร์เจนตินา 4,935,847 ราย,  โคลัมเบีย 4,794,414 ราย, และสเปน 4,447,044 ราย ตามลำดับ
ขณะที่ประเทศไทยมีผู้ติดเชื้อโควิด-19 อยู่ในอันดับที่ 42 ของโลก อย่างไรก็ตามประเทศที่มียอดผู้ติดเชื้อยืนยันสะสม 3 อันดับสูงสุดยังคงเป็นสหรัฐฯ อินเดีย และบราซิล